User:Raddra333/sandbox

Црвена кокошија гриња (текут) - лат. Dermanyssus gallinae, је ектопаразит који обитава на птицама, храни се крвљу како живинском, тако и неких сисара, укључујући  и људе, али јој је за репродукцију неопходан домаћин - птица. Напада и сиса крв у току ноћи. Дању обитава у пукотинама подова, у кавезима, опреми и намештају, где и полаже јаја - даље од светла. Паразит наноси велике штете у живинарству, производњи јаја и меса, који се на нивоу Европске уније процењују на више од 200 милиона € годишње. Губици у Европи достижу до 1 € по кокошки годишње, у зависности од степена инфестације, система држања итд. Паразит је најприсутнији на Блиском Истоку и у Азији, а процењује се да се са њим на свету суочава више од 80 одсто живинских фарми. Опис Текут има издужено тело, овално или спљоштено, сиве је боје, до 0,75 mm дужине. Поприма црвену боју и нараста до 1 mm, након што се напије крви домаћина. Отуда потиче њен назив. Поседује 4 пара ногу, од којих за кретање користи 3. Ларве паразита имају 3 пара ногу, од којих за кретање користе 2. Предње анетне служе за сисање крви домаћина, и испуштају ензим који раствара кожу, изазивајући притом свраб. Развој Идеална температура за развој је 20 до 25 степени Целзијуса. Текут се развија брзо. Уз одговарајућу влажност јаје стадијум одраслог достиже за 7 – 14 дана. Превенција и сузбијање Црвена кокошија гриња без хране и домаћина може да преживи у објекту и до годину дана, зато је борба за њено уништење у објектима веома дуготрајна и тешка. Конвеницонални третмани Препарати на бази органофосфата, карбомата и пиретроида нису увек делотворни јер паразит брзо развија отпорност, а представљају ризик по здравље живине, и утичу на исправност јаја и меса. Такође, ови препарати нису у свим земљама регистровани за употребу. Овакви препарати се користе искључиво у складу са упутством произвођача, и то ако је могуће у току ноћи, када паразит излази из својих скровишта. У току је и пројекат идентификације и карактеризације могућих антигена, тј. стварања „вакцине“. Алтернативни третмани Есенцијална уља тимијана, белог лука и чаја, токсично делују на гриње, док је за евентуално коришћење „Гриње предатора“, природних непријатеља црвених гриња неопходно предзнање и стручна оспособљеност. Топлотни третмани: загревање објеката након чишћења на температуру од 60 oC у трајању од два сата, или 45oC на дуже време, у примени је у Европи. Третман ниским температурама (сувим ледом) у експерименталној је фази, и исувише је скуп за комерцијалну употребу. У Русији, на Блиском истоку, и у неким земљама Африке користи се „испрекидани светлости програм“, законом забрањен у ЕУ. У Европи је зато у употреби „инертна прашина“, третман честицама силицијум диоксида (кварц, песак). Он вишеструко уништава гриње: како блокадом веза између хитинског омотача, тако и гушењем. Ова метода је дуги низ година у развоју, и примена захтева извесно знање: неопходно је одредити адекватну дозу, величину честица, и притисак.